Polițiștii din Nușfalău au fost solicitați să intervină, în data de 29 martie, la un accident rutier produs în localitatea Făgetu, în jurul orei 15. S-a constat că vinovat este un tânăr din localitate, în vârstă de 20 de ani, care din neatenție a pătruns pe sensul opus de circulație, tamponându-se cu un autoturism condus de o femeie de 49 de ani, din localitatea Șerani, județul Bihor. Evenimentul rutier a fost unul fără victime. În urma verificărilor efectuate, s-a constatat că tânărul nu deținea permis de conducere. Conducătorii auto au fost testați cu aparatul etilotest, rezultatul fiind negativ în ambele cazuri. Polițiștii continuă cercetările în acest caz, într-un dosar de cercetare penală întocmit sub aspectul comiterii infracțiunii de conducere a unui vehicul fără permis de conducere.